ნობელის პრემია ფიზიკაში
ნობელის პრემია ფიზიკაში — ყოველწლიური ჯილდო, რომელსაც გასცემს შვედეთის სამეფოს მეცნიერებათა აკადემია, მათთვის, ვინც ფიზიკის სფეროში ყველაზე მნიშვნელოვანი წვლილი შეიტანა კაცობრიობისთვის. ეს არის იმ ხუთი ნობელის პრემიიდან, რომელიც ალფრედ ნობელის ანდერძით შეიქმნა 1895 წელს და დაჯილდოვდა 1901 წლიდან. დანარჩენებია: ნობელის პრემია ქიმიაში, ნობელის პრემია ლიტერატურაში, ნობელის მშვიდობის პრემია და ნობელის პრემია ფიზიოლოგიასა და მედიცინაში . ფიზიკაში პირველი ნობელის პრემია მიენიჭა ფიზიკოს ვილჰელმ რენტგენს, რენტგენის სხივების აღმოჩენისთვის. ამ ჯილდოს ადმინისტრირებას უწევს ნობელის ფონდი და ფართოდ განიხილება, როგორც ყველაზე პრესტიჟული ჯილდო, რომელიც მეცნიერს შეუძლია მიიღოს ფიზიკაში. იგი წარედგინება სტოკჰოლმში, ნობელის გარდაცვალების წლისთავთან დაკავშირებით, 10 დეკემბერს, ყოველწლიურ ცერემონიაზე. 2019 წლამდე ჯილდო ჯამში 215 პირს მიენიჭა, მათგან 211 მამაკაცი და 4 ქალია.